多宝塔碑

清中晚期整拓
多宝塔碑
北宋拓本，东京国立博物馆藏（点击可查看全本）
《多宝塔碑》是唐代重要碑刻，是书法中楷书代表作品。此碑是颜真卿书，是为颜真卿早期楷书代表作品，也是颜体书法的代表帖。
《多宝塔碑》，又称作《多宝塔感应碑》，全称为《大唐西京千福寺多宝塔感应碑》，《多宝塔碑》立于唐玄宗天宝十一年（752年）四月二十日，该年颜真卿正值四十四岁，担任朝议郎尚书，奉旨书写此碑。《多宝塔碑》的碑文共有三十四行，满行有六十六个字，全文两千多字，由相门后裔南阳岑勋撰文，越州徐浩以隶书题额，河南史华刻字。石碑记述唐朝时楚金禅师和唐玄宗李隆基的感应事迹。楚金禅师于一日诵读《法华经》时，忽感身心泊然，如入禅定 。见到宝塔犹现其前。楚金禅师深受感动，于是发心闭关六年决定修建宝塔。原塔于千福寺内，于清末同治陕甘回乱时被回民烧毁。碑体总高285公分，宽度102公分，唐朝时立碑于长安安定坊千福寺，宋代时移到西安碑林，清朝康熙年间碑体折断，现收藏于西安碑林博物馆，属于国宝级文物。

**碑文**
大唐西京千福寺多宝佛塔感应碑文
南阳岑勋撰
朝议郎判尚书武部员外郎琅邪颜真卿书
朝散大夫检校尚书都官郎中东海徐浩题额
粤妙法莲华，诸佛之秘藏也；多宝佛塔，证经之踊现也。发明资乎十力，弘建在于四依。有禅师法号楚金，姓程，广平人也。祖父并信着释门，庆归法胤。母高氏，久而无姙，夜梦诸佛，觉而有娠。是生龙象之征，无取熊罴之兆。诞弥厥月，炳然殊相，岐嶷绝于荤茹，髫龀不为童游。道树萌牙，耸豫章之桢干；禅池畎浍，涵巨海之波涛。年甫七岁，居然猒俗，自誓出家，礼藏探经，法华在手。宿命潜悟，如识金环；摠持不遗，若注瓶水。九岁落发，住西京龙兴寺，从僧箓也。进具之年，升座讲法。顿收珍藏，异穷子之疾走；直诣宝山，无化城而可息。尔后因静夜持诵，至《多宝塔品》，身心泊然，如入禅定，忽见宝塔，宛在目前。释迦分身，遍满空界，行勤圣现，业净感深。悲生悟中，泪下如雨，遂布衣一食，不出户庭，期满六年，誓建兹塔。既而许王瓘及居士赵崇、信女普意善来稽首，咸舍珍财。禅师以为辑庄严之因，资爽垲之地，利见千福，默议于心。时千福有怀忍禅师，忽于中夜，见有一水发源龙兴，流注千福，清澄泛滟，中有方舟。又见宝塔自空而下，久之乃灭，即今建塔处也。寺内净人名法相，先于其地，复见灯光，远望则朙，近寻即灭。窃以水流开于法性，舟泛表于慈航，塔现兆于有成，灯明示于无尽，非至德精感，其孰能与于此？及禅师建言，杂然欢惬，负畚荷插，于櫜于囊，登登凭凭，是板是筑。洒以香水，隐以金锤，我能竭诚，工乃用壮。禅师每夜于筑阶所，恳志诵经，励精行道，众闻天乐，咸嗅异香，喜叹之音，圣凡相半。至天宝元载，创构材木，肇安相轮。禅师理会佛心，感通帝梦。七月十三日，敕内侍赵思偘求诸宝坊，验以所梦。入寺见塔，礼问禅师，圣梦有孚，法名惟肖。其日赐钱五十万、绢千匹，助建修也。则知精一之行，虽先天而不违；纯如之心，当后佛之授记。昔汉明永平之日，大化初流；我皇天宝之年，宝塔斯建。同符千古，昭有烈光。于时道俗景附，檀施山积，庀徒度财，功百其倍矣。至二载，敕中使杨顺景宣旨，令禅师于花萼楼下迎多宝塔额。遂摠僧事，备法仪，宸睠俯临，额书下降。又赐绢百疋。圣札飞毫，动云龙之气象；天文挂塔，驻日月之光辉。至四载，塔事将就，表请庆斋，归功帝力。时僧道四部，会逾万人。有五色云，团辅塔顶，众尽瞻覩，莫不崩悦。大哉观佛之光，利用宾于法王。禅师谓同学曰：「鹏运沧溟，非云罗之可顿；心游寂灭，岂爱网之能加？精进法门，菩萨以自强不息。本期同行，复遂宿心。凿井见泥，去水不远；钻木未热，得火何阶？凡我七僧，聿怀一志，昼夜塔下，诵持法华。香烟不断，经声递续，炯以为常，没身不替。」自三载每春秋二时，集同行大德四十九人，行法华三昧。寻奉恩旨，许为恒式。前后道场所感舍利凡三千七十粒。至六载，欲葬舍利，豫严道场又降一百八粒，画普贤变，于笔锋上联得一十九粒。莫不圆体自动，浮光莹然。禅师无我观身，了空求法，先刺血写《法华经》一部、《菩萨戒》一卷、《观普贤行经》一卷，乃取舍利三千粒，盛以石函，兼造自身石影，跪而戴之，同置塔下，表至敬也。使夫舟迁夜壑，无变度门，劫算墨尘，永垂贞范。又奉为主上及苍生写《妙法莲华经》一千部、金字三十六部，用镇宝塔。又写一千部，散施受持。灵应既多，具如本传。其载敕内侍吴怀实赐金铜香炉高一丈五尺，奉表陈谢。手诏批云：「师弘济之愿，感达人天；庄严之心，义成因果。」则法施财施，信所宜先也。主上握至道之灵符，受如来之法印。非禅师大慧超悟，无以感于宸衷；非主上至圣文明，无以鉴于诚愿。倬彼宝塔，为章梵宫。经始之功，真僧是葺；克成之业，圣主斯崇。尔其为状也，则岳耸莲披，云垂盖偃。下欻崛以踊地，上亭盈而媚空，中晻晻其静深，旁赫赫以弘敞。礝磩承陛，琅玕綷槛，玉瑱居楹，银黄拂户。重檐叠于画栱，反宇环其璧珰，坤灵赑屭以负砌，天祇俨雅而翊户。或复肩挐鸷鸟，肘擐修蛇，冠盘巨龙，帽抱猛兽。勃如战色，有奭其容，穷绘事之笔精，选朝英之偈赞。若乃开扃𫔎，窥奥秘，二尊分座，疑对鹫山；千帙发题，若观龙藏。金碧炅晃，环珮葳蕤。至于列三乘，分八部，圣徒翕习，佛事森罗。方寸千名，盈尺万象；大身现小，广座能卑。须弥之容，欻入芥子；宝盖之状，顿覆三千。昔衡岳思大禅师，以法华三昧，传悟天台智者，尔来寂寥，罕契真要。法不可以久废，生我禅师，克嗣其业，继明二祖，相望百年。夫其法华之教也，开玄关于一念，照圆镜于十方，指阴界为妙门，駈尘劳为法侣。聚沙能成佛道，合掌已入圣流。三乘教门，摠而归一；八万法藏，我为最雄。譬犹满月丽天，萤光列宿，山王映海，蚁垤群峰。嗟乎！三界之沈寐久矣。佛以法华为木铎，惟我禅师，超然深悟。其貌也，岳渎之秀，冰雪之姿，果唇贝齿，莲目月面。望之厉，即之温，睹相未言，而降伏之心已过半矣。同行禅师，抱玉飞锡，袭衡台之秘躅，传止观之精义。或名高帝选，或行密众师，共弘开示之宗，尽契圆常之理。门人苾菡、如岩、灵悟、净真、真空、法济等，以定慧为文质，以戒忍为刚柔，含朴玉之光辉，等旃檀之围绕。夫发行者因，因圆则福广；起因者相，相遣则慧深。求无为于有为，通解脱于文字，举事征理，含毫强名。偈曰：佛有妙法，比象莲花。圆顿深入，真净无瑕。慧通法界，福利恒沙。直至宝所，俱乘大车。（其一）於戏上士，发行正勤。缅想宝塔，思弘胜因。圆阶已就，层覆初陈。乃昭帝梦，福应天人。（其二）轮奂斯崇，为章净域。真僧草创，圣主增饰。中座眈眈，飞檐翼翼。荐臻灵感，归我帝力。（其三）念彼后学，心滞迷封。昏衢未晓，中道难逢。常惊夜杌，还惧真龙。不有禅伯，谁朙大宗？（其四）大海吞流，崇山纳壤。教门称顿，慈力能广。功起聚沙，德成合掌。开佛知见，法为无上。（其五）情尘虽杂，性海无漏。定养圣胎，染生迷鷇。断常起缚，空色同谬。薝卜现前，余香何嗅？（其六）彤彤法宇，繄我四依。事该理畅，玉粹金辉。慧镜无垢，慈灯照微。空王可托，本顾同归。（其七）

**拓本**
东京国立博物馆藏汪志伊本《多宝塔碑》北宋拓本，「凿井见泥」之「凿」字未损
*华东师范大学图书馆藏徐用锡本《多宝塔碑》北宋拓本，「凿」字未损
*故宫博物院藏懋勤殿本《多宝塔碑》北宋拓本，「凿」字未损
*苏州博物馆藏顾氏过云楼本《多宝塔碑》北宋拓本，「凿」字未损
*故宫博物院藏，《千福寺多宝塔感应碑》明拓本，「凿」字已损
*《唐颜真卿多宝塔碑》宋拓本
*《多宝塔碑》明中期拓本
*《多宝塔碑》清初拓本
*《多宝塔碑》乾嘉拓本

**历代评论**
明朝的王世贞在《艺苑卮言》说：「《多宝佛塔》结法尤整密，但贵在藏锋，小远大雅，不无佐史之恨耳。」
*明朝的盛时泰在《苍润轩碑跋》说到：「鲁公书《多宝佛塔碑》最窘束，而世人最喜。」

**注释**

**参考文献**
#page= 
#page= 
#page= 
#page= 
#page= 

**外部连结**
  北京故宫博物院－多宝塔碑date=20171009014018 -  书法空间－多宝塔碑 date=20190812033712